

TIDSBEGRÆNSET TILLÆG TIL MILJØGODKENDELSE SAMT AFGØRELSE OM IKKE VVM-PLIGT TIL ETABLERING AF ET SORTERINGSANLÆG FOR BYGGEAFFALD PÅ ØLSTEDVEJ 38A, 8200 AARHUS N

Tidsbegrænset til 31.12.2027

dd. måned 201x

(Godkendelsesdato)

Indsæt billede her.

Vælg: indsæt, bilede og vælg billedfilen (gerne luftfoto fra MapInfo). Flyt billedet til rette sted og træk til korrekt størrelse ved at trække i billedets hjørner.

Journalnr.: GEO-2024-113104

Sagsbeh.: Marie Karlsson

*K.S.: Birgitte Kloppenborg*

**Tillæg til** Miljøgodkendelse af listevirksomhed

I henhold til § 33 i miljøbeskyttelsesloven.

Afgørelse om ikke-VVM-pligt

I henhold til bekendtgørelse om miljøvurdering af planer og programmer og af konkrete projekter (VVM).

**Tillægsgodkendelsen/afgørelsen omfatter:**

Ansøgning om tidsbegrænset tillæg til miljøgodkendelse til etablering af et sorteringsanlæg for byggeaffald på slaggebehandlingspladsen på Ølstedvej 38A, 8200 Aarhus N.

Godkendt: 2. oktober 2024

|  |  |
| --- | --- |
|  |  |
| Birgitte Kloppenborg-Skrumsager  Afdelingsleder | Marie Karlsson  Sagsbehandler |

Annonceres den 2. oktober 2024

Klagefristen udløber den 30. oktober 2024

Søgsmålsfristen udløber den 2. april 2024

|  |  |  |
| --- | --- | --- |
| Virksomhedens navn: | Kredsløb Cirkulære Råstoffer | |
| Virksomhedens adresse: | Ølstedvej 38 A | |
| Virksomhedens art, listebetegnelse: | K206 og K212 | |
| CVR nr.: | 44528754 | |
| P-nummer: | 1029954875 | |
| Tlf.nr.: | 40228659 | |
| Matr.nr.: | 15a, Lisbjerg Aarhus Jorder | |
| Virksomheden ejes og drives af: | Kredsløb Cirkulære Råstoffer A/S | |
| Grunden ejes af: | Kredsløb Affaldsenergi A/S | |
|  |  |

**Indholdsfortegnelse**

[1. Resume 5](#_Toc178253925)

[2. Miljøgodkendelse 8](#_Toc178253926)

[**Risikoforhold** 8](#_Toc178253927)

[**Tilsynsmyndighed** 8](#_Toc178253928)

[**Øvrige miljøgodkendelser** 8](#_Toc178253929)

[**Spildevandstilladelser** 8](#_Toc178253930)

[3. Vilkår for miljøgodkendelsen 9](#_Toc178253931)

[**Generelt** 9](#_Toc178253932)

[**Besked før et anlægsarbejde** 9](#_Toc178253933)

[**Besked før anlæg tages i brug** 10](#_Toc178253934)

[**Indretning og drift** 10](#_Toc178253935)

[**Forbrug og produktion** 10](#_Toc178253936)

[**Driftstid** 10](#_Toc178253937)

[**Driftsforstyrrelser og uheld** 11](#_Toc178253938)

[**Slukningsvand** 11](#_Toc178253939)

[**Trafikforhold** 11](#_Toc178253940)

[**Støv** …………………………………………………………………………………………………………..11](#_Toc178253941)

[**Affald** 12](#_Toc178253942)

[**Sikring mod jord- og grundvandsforurening** 12](#_Toc178253943)

[**Egenkontrol og journalføring** 12](#_Toc178253944)

[**Indberetning** 13](#_Toc178253945)

[4. Afgørelse om ikke VVM-pligt 14](#_Toc178253946)

[5. Miljøteknisk vurdering og begrundelse for vilkår 14](#_Toc178253947)

[6. Klage over afgørelsen 22](#_Toc178253949)

[7. Bilag 25](#_Toc178253950)

[**Bilag 1. Oversigtsplan over vedtagne kommuneplanrammer** 25](#_Toc178253951)

[**Bilag 2. Lovgrundlag m.v.** 26](#_Toc178253952)

[**Bilag 3. VVM-screeningsnotat** 27](#_Toc178253953)

# Resume

Kredsløb har den 12. juli 2024 indsendt en ansøgning om flytning af et sorteringsanlæg for byggeaffald på Energipark Lisbjerg, Ølstedvej i Aarhus N. Grundet usikkerhed om fremtidige muligheder for anlægget ønskes en tidsbegrænset godkendelse til 31. december 2027.

Arealet er beliggende i den nordlige del af Energipark Lisbjerg og omfatter ca. 13.000 m2 befæstet areal. Lokaliteten fremgår af nedenstående oversigtskort, se billede 1.

Et billede, der indeholder kort, Luftfotografering, Byplanlægning, Fugleperspektiv

Automatisk genereret beskrivelse

Billede 1. Oversigtskort over pladsen, hvor nedknusningen af bygge- og anlægsaffald skal foregå samt der hvor nedknusningen foregår på ansøgningstidspunktet.

Som en del af det kommende projekt for CO2 fangst samt program for grøn varme skal der i regi af Kredsløb etableres akkumuleringstanke på den nuværende placering. Kredsløb ønsker derfor at flytte sorteringsanlægget for byggeaffald ultimo 2024 indenfor Energipark Lisbjergs arealer. Arealet er i forvejen miljøgodkendt som en slaggeopbevaringsplads. Arealet bliver på nuværende tidspunkt ikke anvendt til modning af slagge fra affaldsforbrændingen, da denne opgave er udliciteret til ekstern virksomhed. Pladsen anvendes primært til oplag af løst og ballet brændbart affald, til bioaske samt til oplag af færdigvarer. Den manglende slaggesortering på pladsen giver således pladsmæssig mulighed for at flytte sorteringsanlæg for byggeaffald.

Blandet byggeaffald fra Aarhus Kommunes genbrugsstationer samt sorteret byggeaffald fra erhverv vil blive vejet og registreret samt kontrolleret visuelt i den centrale vejerbod ved Energipark Lisbjerg. Ved levering til sorteringsanlæg for Byggeaffald vil det indkomne affald blive kontrolleret. Fejlsorteret materiale frasorteres eller afvises. Eventuelt frasorteret affald afleveres på ”Modtageplads for affald”, som også er en miljøgodkendt aktivitet på Kredsløbs arealer i Lisbjerg.

På pladsen vil der blive opbevaret blandet byggeaffald. Det modtagne byggeaffald vil blive sorteret i en grovsigte, herefter vil det blive knust og finsorteret i finsigter. Sorteret byggeaffald som beton, tegl eller brokker knuses og sigtes. Byggeaffald af en større dimension nedknuses først med en hydraulikhammer. De producerede produkter vil blive fordelt rundt på pladsen med en gummihjulslæsser, og de oplagres forventeligt på pladsen.

Pladsen er befæstet med asfalt og er impermeabel. Spildevand samt drænvand fra under pladsen opsamles i tank med afledning til spildevandssystem/offentlig spildevandssystem med afledning til rensningsanlæg, jf. tilslutningstilladelse for Energipark Lisbjerg dateret 22. marts 2022.

Åbningstiden for anlægget er fra 06.00 til 16.00 på hverdage. Forventet max. årlig produktion vil være op til 150.000 tons. Maksimalt oplag vil være ca. 150.000 tons.

Aarhus Kommune har vurderet, at virksomheden har søgt at træffe de nødvendige foranstaltninger til at forebygge og begrænse en evt. forurening. Virksomheden har i tilstrækkeligt omfang klarlagt risikoen for større uheld, og der er taget de nødvendige forholdsregler for inddæmning heraf. På baggrund af ovenstående har Aarhus Kommune vurderet, at virksomheden kan udvide deres aktiviteter uden at påføre omgivelserne en væsentlig forurening, der er uforenelig med hensynet til omgivelsernes sårbarhed og kvalitet.

Aktiviteten er omfattet af listepunkt, K 206 ”Anlæg, der nyttiggør ikke-farligt affald” og K 212 ”Anlæg for midlertidig oplagring af ikke-farligt affald på bilag 2 i godkendelsesbekendtgørelsen. Miljøstyrelsen har udarbejdet standard vilkår for ovenstående aktiviteter, som er indarbejdede i nærværende miljøgodkendelse. Vilkår som stammer fra standardvilkårsbekendtgørelsen, er markeret K 206 og/eller K 212.

Miljøgodkendelsen gives som et tillæg til virksomhedens miljøgodkendelser af den 9. april 2001. Miljøgodkendelsen meddeles under forudsætning af, at såvel nedenstående vilkår som vilkår i førnævnte godkendelser overholdes.

Miljøvurderingsloven

Aktiviteterne er omfattet af bilag 2, pkt. 11b "Anlæg til bortskaffelse af affald (projekter, som ikke er omfattet af bilag 1)” i miljøvurderingsloven. Aarhus Kommune har derfor gennemført en screening af projektet og vurderet, at dette ikke vil kunne påvirke miljøet væsentlig. Projektet er derfor ikke omfattet af krav om miljøvurdering. Afgørelse om at projektet ikke skal miljøvurderes (ikke VVM-pligt) indgår som en del af denne afgørelse, og der er udarbejdet et screeningsnotat som kan ses i bilag 3.

Høring af berørte myndigheder og parter

Aarhus Kommune har sendt udkastet til miljøgodkendelsen og afgørelsen om ikke VVM-pligt i høring hos berørte myndigheder og parter.

Aarhus Kommune har i denne forbindelse hørt Aarhus Vand og Miljøstyrelsen. Herudover er ansøger blevet hørt.

Aarhus Kommune har i forbindelse med høringen modtaget mindre bemærkninger fra ansøger, som er taget til efterretning.

# Miljøgodkendelse

På grundlag af ansøgers oplysninger i forbindelse med ansøgning om tillæg til miljøgodkendelse, meddeles hermed godkendelse til en tidsbegrænset sorteringsanlæg for byggeaffald på Energipark Lisbjerg, Ølstedvej i Aarhus N.

Godkendelsen gives i henhold til miljøbeskyttelseslovens § 33 og omfatter kun de miljømæssige forhold, der reguleres af denne lov.

Det er en forudsætning for godkendelsen, at de vilkår, der er meddelt i forbindelse med godkendelsen overholdes straks fra start af drift herunder i indkøringsperioden.

Hvis indretning eller drift ønskes ændret i forhold til det godkendte, skal dette i god tid forinden meddeles godkendelses- og tilsynsmyndigheden. Godkendelsesmyndigheden tager stilling til, om ændringen er godkendelsespligtig.

Tillægget til miljøgodkendelsen er midlertidigt og forløber ikke længere end til 31. december 2027.

## Risikoforhold

Virksomheden er ikke omfattet af § 4/§ 5 i risikobekendtgørelsen.

## Tilsynsmyndighed

Aarhus Kommune er tilsynsmyndighed for virksomheden.

Tilsynet udføres af Aarhus Kommune.

## Øvrige miljøgodkendelser

Ud over denne godkendelse gælder følgende miljøgodkendelser på arealet:

* Miljøgodkendelse af den 9. april 2001, ”Slaggebehandlingsplads, § 19-tilladelse til forsinkelsesbassin og anvendelse af slagger”
* Miljøgodkendelse af den 15. august 2013, ”Forøgelse af oplagsmængden af ballet brændbart affald”
* Miljøgodkendelse af den 21. september 2018, ”Tilladelse til øget oplag af småt brændbart affald”

## Spildevandstilladelser

* Tilslutningstilladelse af den 23. marts 2022, ”Afledning af spildevand fra Kredsløb, Ølstedvej 20-38”.

# Vilkår for miljøgodkendelsen

## Generelt

Godkendelsen bortfalder, hvis driften ikke er startet inden 2 år fra godkendelsens dato.

Et eksemplar af godkendelsen skal til enhver tid være tilgængeligt på virksomheden. Driftspersonalet skal være orienteret om godkendelsens indhold.

Virksomheden skal indrettes og drives som beskrevet i ansøgningen, bortset fra de ændringer der fremgår af nedenstående vilkår.

Tilsynsmyndigheden skal straks orienteres om følgende forhold:

- Ejerskifte af virksomhed og/eller ejendom.

- Hel eller delvis udskiftning af driftsherre.

- Indstilling af driften for en længere periode.

Orienteringen skal være skriftlig og fremsendes, før ændringen indtræder.

Godkendelsen er tidsbegrænset til den 31. december 2027.

Ved driftsophør skal virksomheden forinden orientere tilsynsmyndigheden herom og træffe de nødvendige foranstaltninger for at undgå forureningsfare og for at efterlade stedet i tilfredsstillende tilstand (K 206, K 212).

Hvor der i vilkårene anvendes betegnelsen »befæstet areal« menes en fast belægning, der giver mulighed for opsamling af spild og kontrolleret afledning af nedbør. Hvor der i vilkårene anvendes betegnelsen »tæt belægning« menes en fast belægning, der i løbet af påvirkningstiden er uigennemtrængelig for de forurenende stoffer, der håndteres på arealet (K 206, K 212).

## Besked før et anlægsarbejde

Virksomheden skal give tilsynsmyndigheden besked om den dato, hvor et anlægsarbejde påbegyndes. Besked skal gives, før arbejdet går i gang.

## Besked før anlæg tages i brug

Tilsynsmyndigheden skal have besked om tidspunkt for opstart, så der er mulighed for at besigtige de forureningsbegrænsende foranstaltninger, før anlægget tages i brug.

## Indretning og drift

Virksomheden må kun modtage, opbevare og neddele tegl, beton, asfalt, overskudsjord og stenmaterialer fra byggerier (K 206, K 212).

Virksomheden skal udarbejde en driftsinstruks, der beskriver, hvordan personalet skal foretage fornøden modtagekontrol, og hvordan de skal forholde sig i tilfælde af driftsforstyrrelser og uheld. Driftsinstruksen skal altid være tilgængelig for og kendt af personalet (K 206, K 212).

Affaldet skal kontrolleres ved modtagelsen og hurtigst muligt placeres i de dertil beregnede områder (K 206, K212).

Bygge- og anlægsaffald, der indeholder farligt affald eller asbest, skal afvises, og dette affald må ikke behandles på området (K 206).

Hvis virksomheden modtager affald, der ikke er omfattet af virksomhedens miljøgodkendelse, og som det ikke umiddelbart er muligt at afvise, skal affaldet placeres i et særskilt oplagsområde og hurtigst muligt bortskaffes. Såfremt der er tale om farligt affald eller asbest, skal affaldet opbevares enten i en overdækket container eller på et område under tag og med tæt belægning (K 206, K212).

Der må kun neddeles sorterede materialer. Blandinger må dog neddeles, såfremt det neddelte, skal nyttiggøres i denne blandede form (K 206).

## Forbrug og produktion

Den årlige produktion må være op til 150.000 tons. Maksimalt oplag af byggeanlægsaffald må være 150.000 tons.

## Driftstid

Virksomhedens driftstid skal placeres i tidsrummet: 06.00-16.00 på hverdage.

## Driftsforstyrrelser og uheld

Tilsynsmyndigheden skal straks underrettes om driftsforstyrrelser eller uheld, der medfører forurening af omgivelserne eller indebærer en risiko for det. En skriftlig redegørelse for hændelsen skal være tilsynsmyndigheden i hænde senest en uge efter, at den er sket. Det skal fremgå af redegørelsen, hvilke tiltag der vil blive iværksat for at hindre lignende driftsforstyrrelser eller uheld i fremtiden.

Underretningspligten fritager ikke virksomheden for at afhjælpe akutte uheld.

## Slukningsvand

I tilfælde af brand skal relevante afløbsventiler lukkes med henblik på opsamling af slukningsvand på virksomheden. Brandvæsenets anvisninger skal følges. Slukningsvand skal bortskaffes efter kommunens anvisninger.

## Trafikforhold

Ind- og udkørsel skal foregå ved indkørsel på Ølstedvej via vejerbod.

## Støv

Virksomheden må ikke give anledning til væsentlige støvgener udenfor virksomhedens område. Tilsynsmyndigheden vurderer, om generne er væsentlige (K212).

Hvis der uden for virksomhedens område konstateres støvgener, der efter tilsynsmyndighedens vurdering er væsentlige, kan tilsynsmyndigheden forlange, at støvende oplag overdækkes eller befugtes, og at der etableres afskærmning eller befugtning af sorterings- og håndteringsaktiviteterne (K 206).

Neddelingsanlægget skal være forsynet med støvforebyggende foranstaltninger som f.eks. et vandings- eller sprinklersystem (K 206).

Virksomheden skal ved tilrettelæggelse af driften, herunder ved vanding eller befugtning, sikre, at der ikke opstår støvgener uden for virksomhedens område.

## Affald

Affald der spildes, skal opsamles samme dag og anbringes i de dertil indrettede containere eller affaldsområder (K212).

Spild af olie og kemikalier (herunder grus, savsmuld eller lignende anvendt til opsugning) skal opsamles straks og opbevares og bortskaffes som farligt affald. Der skal til enhver tid forefindes opsugningsmateriale på virksomheden (K212).

## Sikring mod jord- og grundvandsforurening

Blandet bygge- og anlægsaffald, kildesorteret bygge- og anlægsaffald må kun opbevares og håndteres på tæt belægning med fald mod afløb eller sump, hvorfra der sker kontrolleret afledning (K 206, K 212).

Tætte belægninger skal være i god vedligeholdelsesstand. Utætheder skal udbedres så hurtigt som muligt, efter at de er konstateret (K 206, K 212).

## 

## Egenkontrol og journalføring

Virksomheden skal løbende og mindst hvert halve år gennemføre en kontrol for revner, lunker og andre skader af befæstede arealer og tætte belægninger, kar, gruber og sumpe på de arealer hvor aktiviteterne i forbindelse med nedknusningsanlægget foregår. Utætheder skal udbedres, så hurtigt som muligt efter at de er konstateret (K 206, K 212).

Tilsynsmyndigheden kan kræve, at virksomheden lader en uvildig sagkyndig foretage kontrollen af førnævnte tætte belægning på de arealer hvor aktiviteterne i forbindelse med nedknusningsanlægget foregår, dog højst en gang hvert tredje år (K 206, K 212).

Der skal føres journal over følgende forhold:

-anvendte mængder af råvarer og hjælpestoffer, inklusivt forbrug af olie/gas/el

forhold (K 206, K 212).

-Dato for og resultat af inspektioner samt evt. foretagne udbedringer af befæstede

arealer, tætte belægninger, gruber mv.

-Modtaget og opbevarede mængder af affald.

-Modtaget affald, der ikke er omfattet af virksomhedens miljøgodkendelse og

oplysning om hvordan det blev håndteret og bortskaffet.

Ved udgangen af hvert kvartal registreres mængden af hver af de oplagrede affaldsfraktioner. Driftsjournalen skal opbevares på virksomheden i mindst 5 år og skal være tilgængelig for tilsynsmyndigheden (K 206, K 212).

Journalerne skal være tilgængelige for og på forlangende indberettes til tilsynsmyndigheden (K206, K 212).

## Indberetning

Én gang om året skal virksomheden sende en opgørelse til tilsynsmyndigheden over resultaterne af ovennævnte journalføring.

Afrapportering skal ske pr. 1. januar og rapporten skal være tilsynsmyndigheden i hænde inden 1. marts. Første afrapportering er pr. 1. januar 2026.

# Afgørelse om ikke VVM-pligt

Aktiviteterne er omfattet af bilag 2, pkt. 11b "Anlæg til bortskaffelse af affald (projekter, som ikke er omfattet af bilag 1)” i miljøvurderingsloven. Aarhus Kommune har som kompetent myndighed i henhold til miljøvurderingslovens § 17, stk.1, vurderet ved en screening, at projektet ikke er omfattet af krav om miljøvurdering og tilladelse, jf. miljøvurderingslovens §21, se bilag 3.

Aarhus Kommunes afgørelse er foretaget på baggrund af ansøgers oplysninger om projektet samt de modtagne høringssvar. Afgørelsen om, at projektet ikke skal miljøkonsekvensvurderes, begrundes med, at projektet efter en vurdering af kriterierne i lovens bilag 6 ikke antages at kunne påvirke miljøet væsentligt, herunder ikke i væsentligt omfang at kunne medføre forurening, støjgener, eller påvirke landskabelige, kulturhistoriske og naturmæssige værdier. Aarhus Kommune har ved afgørelsen lagt særlig vægt på følgende forhold:

• At placeringen er i overensstemmelse med rammebestemmelserne for området,

• at der ikke vil ske nogen nedsivning af forurenende stoffer, som vil kunne medføre en væsentlig påvirkning af jord, grundvand og recipient,

• at projektet ikke vil påvirke udpegningsgrundlaget for Natura-2000 områder eller bilag IV-arter,

• at projektet ikke vil kunne påvirke vandområdeplanernes målsætning,

• at projektet ikke vil kunne påvirke arealer omfattet af naturbeskyttelseslovens § 3,

• at projektet ikke vil kunne medføre en væsentlig emission af støj, emissioner, spildevand, affald eller risiko for jordforurening fra anlægget, samt

• at der vil ikke være nogen væsentlig påvirkning eller effekt på landskabet set ud fra et historisk, kulturelt og æstetisk synspunkt.

Afgørelsen bortfalder, hvis den ikke er udnyttet, inden tre år efter den er meddelt, eller ikke har været udnyttet i tre på hinanden følgende år, jf. miljøvurderingslovens § 39.

# Miljøteknisk vurdering og begrundelse for vilkår

**Baggrund**

På baggrund af det kommende projekt for CO2 fangst samt program for grøn varme skal der i regi af Kredsløb etableres akkumuleringstanke på Energipark Lisbjerg. Akkumuleringstankene planlægges på det areal hvor der i dag er sorteringsanlæg for byggeaffald, hvorfor aktiviteten ønskes flyttet.

Det eksisterende sorteringsanlæg for byggeaffald er miljøgodkendt 28. november 2000. Anlægget oparbejder byggeaffald som tegl og beton til nye genanvendte produkter til bygge- og anlægsbranchen.

På grund af usikre fremtidsmuligheder for sorteringsanlægget ansøger Kredsløb om en tidsbegrænset miljøgodkendelse med udløb ultimo 31. december 2027. Sorteringsanlægget ønskes placeret på et 13.000m2 befæstet areal der betegnes som ”slaggebehandlingspladsen”. Arealet er på nuværende tidspunkt omfattet af en hovedgodkendelse og to tillægsgodkendelser.

Der foregår ikke modning af slagger på pladsen på nuværende tidspunkt. Denne del er udliciteret til en ekstern virksomhed. Pladsen anvendes primært til oplag af løst og ballet brændbart affald, til bio-aske samt til oplag af færdigvarer. Den manglende slaggesortering på pladsen giver derfor pladsmæssig mulighed for at flytte sorteringsanlæg for byggeaffald til den nordlige del af slaggebehandlingspladsen, se billede 1.

**Projektbeskrivelse**

Blandet byggeaffald fra Aarhus Kommunes genbrugsstationer samt sorteret byggeaffald fra erhverv vil blive vejet og registreret samt kontrolleret visuelt i den centrale vejerbod ved Energipark Lisbjerg. Ved levering til sorteringsanlæg for Byggeaffald vil det indkomne affald blive kontrolleret. Fejlsorteret materiale frasorteres eller afvises. Eventuelt frasorteret affald afleveres på ”Modtageplads for affald”, som også er en miljøgodkendt aktivitet på Kredsløbs arealer i Lisbjerg.

På pladsen vil der blive opbevaret blandet byggeaffald. Det modtagne byggeaffald vil blive sorteret i en grovsigte, herefter vil det blive knust og finsorteret i finsigter. Sorteret byggeaffald som beton, tegl eller brokker knuses og sigtes. Byggeaffald af en større dimension nedknuses først med en hydraulikhammer. De producerede produkter vil blive fordelt rundt på pladsen med en gummihjulslæsser, og de oplagres forventeligt på pladsen.

Pladsen er befæstet med asfalt og er impermeabel. Spildevand samt drænvand fra under pladsen opsamles i tank med afledning til spildevandssystem/offentlig spildevandssystem med afledning til rensningsanlæg, jævnfør tilslutningstilladelse for Energipark Lisbjerg dateret 22. marts 2022.

Åbningstiden for anlægget er fra 6.00 til 16.00 på hverdage. Forventet max. årlig produktion vil være op til 80.000 tons. Maksimalt oplag vil være 20.000 tons.

### Placering/fysisk planlægning

Virksomheden er beliggende i byzone og i et område, som i kommuneplanen er udlagt som erhvervsområde. Arealet er udlagt til virksomhed til erhvervsformål i form af genbrug, affaldssortering og behandling, nedbrydning af affald samt administrationsbygninger i tilknytning hertil. For området gælder følgende:

• Matrikelnr. 15m, Lisbjerg, Århus Jorde

• Lokalplan 545

• Kommuneplanramme 26.04.08ER

• Virksomhedsklasse 4-6

• Virksomheden er beliggende i OSD-område

• Arealet er kortlagt på vidensniveau 2.

Øst for området er beliggende et areal, der er udlagt til rekreative formål i form af en campingplads (nr. 26.04.10 RE). Vest for området er et areal (nr. 26.04.09RE) udlagt til offentlige rekreative formål, herunder festivalplads og lignende. Mod syd er et område udlagt til erhvervsområde (nr.26.04.07TA). Området rummer andre af Kredsløbs aktiviteter, blandt andet affaldsforbrændingsanlæg.

Bilag 1 viser kommuneplanrammerne for de omkringliggende arealer.

Aarhus Kommune har vurderet, at sorteringsanlægget for byggeaffald er i overensstemmelse plangrundlaget.

### Standardvilkår/supplerende vilkår

Aktiviteten er omfattet af listepunkt, K 206 ”Anlæg, der nyttiggør ikke-farligt affald” og K 212 ”Anlæg for midlertidig oplagring af ikke-farligt affald” på bilag 2 i godkendelsesbekendtgørelsen. Miljøstyrelsen har udarbejdet standardvilkår for ovenstående aktiviteter, som er indarbejdede i nærværende miljøgodkendelse. I de tilfælde hvor aktiviteten ikke er reguleret med standardvilkår er godkendelsen blevet suppleret med nødvendige krav.

Vilkår som stammer fra standardvilkårsbekendtgørelsen, er markeret (K 206 og/eller K 212).

## Kommunen har vurderet, at nedenstående standardvilkår ikke er relevante.

Ikke relevante vilkår for listepunkt K 206

Vilkår 10, 13, 15 og 17.

Ovenstående vilkår vedrører lugt, olietanke, farligt affald og vaskepladser. Aktiviteten vil ikke medføre lugtgener. Herudover vil der ikke være et tanke på pladsen og heller ikke blive etableret en vaskeplads.

Ikke relevante vilkår for listepunkt K212

Vilkår 7,9-12, 15-20, 22, 24, 25

Vedrører lugt, ventilation, afkast, jern og metal skrot, farligt affald, oplag af papir, plast og lignende, batterier, have- parkaffald. Herudover vil der ikke være et tanke på pladsen og heller ikke blive etableret en vaskeplads.

### Støj

Aktiviteten følger de støjvilkår, der er gældende for den samlede virksomhed hos Kredsløb A/S og som følger støjvejledningen.

Virksomhedens væsentligste støjkilder er:

* Til og frakørsel af lastbiler
* Intern kørsel med maskiner
* Nedknusning af byggeaffald

Kørsel til og fra Energipark Lisbjerg samt internt på virksomheden vil ikke blive ændret i forhold til at aktiviteten flyttes.

Kildestyrken for sorteringsmaskinen er på 115,3 dB, hvis den kører som maxkapacitet. Grænseværdierne for støj i lokalplanområdet er 70 dB.

Støjen fra anlægget vurderes ikke at medføre, at virksomhedens gældende støjgrænser overskrides og vil kunne ske uden væsentlige miljømæssige gener for de omkringboende.

På baggrund af ovenstående har Aarhus Kommune vurderet, at aktiviteterne på virksomhedens grund ikke medfører væsentlig støjbelastning. Der er i virksomhedens hovedgodkendelse fastsat grænseværdier for støj, lavfrekvent støj og vibrationer. Det skal på tilsynsmyndighedens forlangende dokumenteres, at grænseværdierne overholdes.

### Luft

Virksomheden har ingen udsugningsafkast.

Virksomhedens væsentligste luftemissioner består af udstødningsgasser fra lastbiler og entreprenørmaskiner samt diffus støvemission fra udendørs oplag og nedknusning af byggeaffald.

Hvis der konstateres støvgener, der efter tilsynsmyndighedens vurdering er væsentlige er der stillet vilkår til overdækning, befugtning, afskærmning m.v.

### Spildevand

Kredsløb har en tilslutningstilladelse af den 23. marts 2022, ”Afledning af spildevand fra Kredsløb, Ølstedvej 20-38”. Der er udelukkende overfladevand og drænvand på pladsen.

Overfladevand og drænvand fra arealet opsamles i en 2.500 m2 tank på pladsen. Vandet bruges efter behov som genbrugsvand på forbrændingsanlægget. Ved overskud af vand i tanken ledes det videre til ”Pumpebrønd Vejerbod” hvorfra det pumpes videre til offentlig kloak og videre til Egå Renseanlæg.

Der er i ovennævnte tilslutningstilladelse stillet vilkår til prøvetagning og afrapportering af spildevandet.

### Overfladevand og grundvand

OSD-område og sårbart drikkevandsområde

Arealet hvor nedknusningsanlægget ønskes etableret er beliggende i et område der er udpeget som et særligt drikkevandsområde (OSD-område). Dele af området er desuden beliggende indenfor et sårbart drikkevandsområde, se billede 2.

Et billede, der indeholder kort

Automatisk genereret beskrivelse

Billede 2. Rød markering viser afgrænsningen af det sårbare drikkevandsområde.

OSD-områder er særligt sårbare over for forurening, og hvor der sker stor grundvandsdannelse. OSD-områderne er udpeget, så de kan dække det nuværende og fremtidige behov for rent drikkevand. Her skal der tages hensyn til grundvandets naturlige beskyttelse, kvantitet og bæredygtig indvinding.

De sårbare områder har et tyndt lerdæklag og derfor dannes der primært grundvand på disse steder eftersom vandet nedsiver hurtigere. Disse områder er derfor sårbare over for forurening eftersom evt. udslip af forurenende stoffer lettere kan trænge ned i grundvandsmagasinet

Nærmeste vandforsyningsboringer tilknyttet almene vandværker ligger ca. 800 m mod nordøst og hører til Truelsbjergværket. Ca. 3 km syd sydvest for oplagspladsen ligger boringerne til Kastedværket. Begge vandværker tilhører Aarhus Vand.

Oplagspladsen ligger i en del af det grundvandsdannende opland til Kastedværket. Grundvandsstrømningen under nedknusningspladsen er med de nuværende indvindinger på vandværkerne i området rettet syd sydvest.

I miljøgodkendelse for slaggeoplaget på pladsen (af den 18. april 2001) er der beskrevet, at pladsens belægning er opbygget af 650 mm slagge nederst, derpå 105 mm grusasfaltbeton og øverst et slidlag på 40 mm asfaltbeton. Området ved Affaldscenter Aarhus er præget af tykke morænelerlag på omkring 30 meters tykkelse, hvoraf nogle når ned til det underliggende tertiære ler. I morænen kan der være sandede indslag, men undersøgelser i området tyder ikke på, at der er sandlag der. Ler er en meget stærk ionbytter. Det er derfor i kraft af de meget tykke morænelerlag en meget god beskyttelse mod udvaskning i det pågældende område.

Arealet er herudover forsynet med en tæt overflade, og overfladevandet og dræn fra pladsen bliver i forvejen opsamlet i en tank (se beskrivelsen under spildevandskapitlet i nærværende godkendelse). Der er i godkendelse fra 18. april 2001 vurderet, at der kun vil kunne sive ganske lidt overfladevand ned gennem belægningen.

Eftersom det er tale om en eksisterende virksomhed, hvor arealet i forvejen er befæstet med tæt belægning samt med opsamling af overflade og drænvand har Aarhus Kommune vurderet, at placeringen og driften af virksomheden, med de fastsatte vilkår ikke vil få negative konsekvenser for grundvandet.

### Natura 2000 områder og bilag IV-arter

*Natura 2000 områder*

I henhold til § 6, stk. 1 i bekendtgørelse om udpegning og administration af internationale naturbeskyttelsesområder samt beskyttelse af visse arter, skal der foretages en vurdering af, om aktiviteten kan påvirke et Natura 2000-område væsentligt.

Nærmeste Natura 2000 område er Brabrand Sø, som er beliggende ca. 9 km fra virksomhedens grund. Udpegningsgrundlaget for området er følgende naturtyper:

• Næringsrige søer og vandhuller med flydeplanter eller store vandaks

• Rigkær

• Bøgeskov på muldbund

• Elle- og askeskov ved vandløb, søer og væld, samt

• Egeskov og blandskove på mere eller mindre rig jordbund.

Herudover lever følgende 3 bilag IV arter i Natura 2000 området: stor vandsalamander, damflagermus og odder.

På grund af afstanden samt aktivitetens karakter vurderes det, at aktiviteten ikke kan påvirke udpegningsgrundlaget i Natura 2000 området. Der er derfor ikke behov for at gennemføre en egentlig Natura2000-konsekvensvurdering.

Beskyttede arter omfattet af Habitatdirektivet

I henhold til § 10 stk.1 i bekendtgørelse om udpegning og administration af internationale naturbeskyttelsesområder samt beskyttelse af visse arter, skal der foretages en vurdering af projektet iht. Habitatdirektivets bilag IV-arter (artsbeskyttelse).

Aarhus Kommune har registreret stor vandsalamander i et vandhul, som er beliggende ca. 600 meter øst fra anlægget. Aarhus Kommune har ikke kendskab til andre arter i nærheden af anlægget.

Aarhus kommune har vurderet, at etableringen og driften af det ansøgte ikke vil kunne have en væsentlig påvirkning af stor vandsalamanders raste-og yngleområde. Aktiviteten medfører ikke nogen miljømæssige påvirkninger af de omgivende arealer som ville kunne påvirke stor vandsalamanders tilstedeværelse. Der er heller ikke nogen umiddelbar forbindelse mellem virksomheden og levestedet, hvor stor vandsalamander er blevet observeret.

Det er desuden Aarhus kommunes vurdering at aktiviteten ikke vil kunne have en væsentlig påvirkning af andre arter som er omfattet af Habitatbekendtgørelsens bilag IV.

### Naturområder (Naturbeskyttelseslovens § 3 områder)

Nærmeste naturområde som er omfattet af naturbeskyttelseslovens § 3 er et vandhul øst for arealet. Der er ikke nogen forbindelse mellem vandhullet og nedknusningsanlægget. Aktiviteterne på virksomheden vil således ikke have nogen indvirkning på vandhullet.

### Vådområder og recipienter (skal sendes i intern høring hos Vand og Klima)

Der er ikke nogen umiddelbar forbindelse til vådområde og recipienter. Som beskrevet under spildevandsafsnittet bliver overfladevand og drænvand opsamlet i en 2.500 m2 tank på pladsen. Vandet bruges efter behov som genbrugsvand på forbrændingsanlægget. Ved overskud af vand i tanken ledes det videre til ”Pumpebrønd Vejerbod” hvorfra det pumpes videre til offentlig kloak og videre til Egå Renseanlæg.

### Affald

Det er en forudsætning, at modtaget affald opbevares, bortskaffes og håndteres i overensstemmelse med kommunens til enhver tid gældende affaldsregulativer.

### Bedste tilgængelige teknik (BAT)

Aktiviteten er reguleret af branchevilkår via standardvilkårsbekendtgørelsen, der er indarbejdet i denne miljøgodkendelse. Disse vilkår er udformet således, at de svarer til den bedste tilgængelige teknik for branchen, der også betegnes BAT (Best Available Techniques).

Flere af standardvilkårene er skærpet, og der er tilføjet ekstra vilkår som følge af virksomhedens beliggenhed i et område med særlige drikkevandsinteresser.

Forurenende virksomheder skal begrænse forureningen, så det svarer til, hvad der kan opnås ved anvendelse af bedst tilgængelig teknik, BAT (Best Available Techniques).

Aarhus Kommune vurderer, at det af virksomhedens ansøgning fremgår, at virksomheden har truffet de nødvendige foranstaltninger til at forebygge og begrænse forureningen ved anvendelse af den bedste tilgængelige teknik. Med de trufne foranstaltninger fra virksomhedens side, og med de stillede vilkår, vurderes det, at virksomheden lever op til kravet til BAT.

### Risiko

Det vurderes, at virksomheden i tilstrækkeligt omfang har klarlagt risikoen for større uheld og taget de nødvendige forholdsregler, når de særlige vilkår til forebyggelse af større uheld er efterkommet.

### Driftsforstyrrelser og uheld

Der vurderes ikke at kunne forekomme driftsforstyrrelser, som vil kunne medføre væsentlig forøgelse af forureningen. Eneste risiko vurderes at være brændstofspild eller læk på hydraulikslanger og lignende. Der er derfor fastsat vilkår om, at eventuelt spild skal opsamles og bortskaffes.

Der er herudover stillet vilkår om, at virksomheden skal udarbejde en driftsinstruks, der beskriver, hvordan personalet skal foretage nødvendig modtagekontrol, og hvordan de skal forholde sig i tilfælde af driftsforstyrrelser og uheld.

Tilsynsmyndigheden skal orienteres om uheld, der medfører emissioner til omgivelserne og virksomheden har pligt til at afhjælpe akutte uheld, jf. § 71 i miljøbeskyttelsesloven.

### Egenkontrol

Den der har ansvaret for driften af oplagspladsen skal foretage en visuel inspektion af de materialer, der køres til pladsen, med henblik på at sire, at der kun opbevares materialer på pladsen, som er omfattet af miljøgodkendelsen. Driftsinstruksen skal være tilgængelig og kendt af personalet.

For at sikre, at de indkomne affaldsfraktioner ikke indeholder farligt affald eller andet affald, der ikke er omfattet af virksomhedens miljøgodkendelse, fastsættes der vilkår om, at det indkomne affald skal kontrolleres ved modtagelsen og hurtigst muligt placeres i de dertil beregnede containere og områder.

### Journalføring og indberetning

Der er stillet krav om, at der skal føres journal over aktiviteterne på anlægget.

### Hovedhensyn ved meddelelse af godkendelsen

Aarhus Kommune vurderer, at virksomheden har truffet de nødvendige foranstaltninger til at forebygge og begrænse forureningen ved anvendelse af bedste tilgængelige teknik. Aarhus Kommune har i afgørelsen bl.a. lagt vægt på følgende forhold:

At placeringen er i overensstemmelse med rammebestemmelserne for området,

* at der ikke sker nedsivning af forurenende stoffer, som medfør en påvirkning af jord, grundvand og recipient.
* at aktiviteten ikke påvirker udpegningsgrundlaget for Natura-2000 områder eller bilag IV-arter,
* at aktiviteten ikke påvirker vandområdeplanernes målsætning,
* at aktiviteten ikke påvirker arealer omfattet af naturbeskyttelseslovens § 3,
* at aktiviteten ikke medfører en væsentlig emission af støj, emissioner, spildevand, affald eller risiko for jordforurening fra anlægget,
* at der ikke er nogen væsentlig påvirkning eller effekt på landskabet set ud fra et historisk, kulturelt og æstetisk synspunkt.

### Høring af myndigheder og parter

Aarhus Kommune har sendt udkastet til miljøgodkendelsen og afgørelsen om ikke VVM-pligt i høring til myndigheder og parter, der efter kommunens vurdering kan have en væsentlig interesse i sagens udfald.

Aarhus Kommune har i denne forbindelse hørt Aarhus Vand og Miljøstyrelsen. Herudover er ansøger blevet hørt.

Aarhus Kommune har i forbindelse med høringen modtaget bemærkninger fra ansøger. Oplysningerne er taget til efterretning.

# Klage over afgørelsen

### Klage over miljøgodkendelse

Afgørelsen kan påklages til Miljø- og Fødevareklagenævnet af:

* Ansøger
* Enhver, der har en individuel, væsentlig interesse i sagens udfald
* Sundhedsstyrelsen
* Landsdækkende foreninger og organisationer i det omfang, de har klageret over den konkrete afgørelse, jf. miljøbeskyttelseslovens §§ 99 og 100
* Lokale foreninger og organisationer, der har beskyttelse af natur og miljø eller rekreative interesser som formål, og som har meddelt, at de ønsker underretning om afgørelsen.

### Klage over afgørelse om ikke VVM-pligt

Afgørelse om, at virksomheden kan miljøgodkendes uden udarbejdelse af miljøvurdering og tilladelse, kan for så vidt angår retlige spørgsmål påklages til Miljø- og Fødevareklagenævnet af:

* Enhver med retlig interesse i sagens udfald
* Landsdækkende foreninger og organisationer, der som hovedformål har beskyttelse af natur og miljø eller varetagelsen af væsentlige brugerinteresser inden for arealanvendelsen
* Miljøministeren

### Hvordan klager man

En klage over afgørelse efter miljøbeskyttelsesloven eller miljøvurderingsloven skal indgives gennem Klageportalen til Aarhus Kommune, Teknik og Miljø, Karen Blixens Boulevard 7, 8220 Brabrand, som videresender klagen til Miljø- og Fødevareklagenævnet. **Klagefristen er anført på side 2**.

Du logger på Klageportalen via <https://kpo.naevneneshus.dk> , [borger.dk](https://borger.dk/) eller [virk.dk](https://virk.dk/), typisk ved hjælp af MIT-ID. Når du er inde i Klageportalen skal du vælge hvilket nævn, som skal behandle klagen. Her skal du vælge: Miljø- og Fødevareklagenævnet.

En klage er indgivet, når den er tilgængelig for Teknik og Miljø i Klageportalen. Når du klager, skal du betale et gebyr. Gebyrets størrelse fremgår af [vejledningen](https://naevneneshus.dk/start-din-klage/miljoe-og-foedevareklagenaevnet/vejledning/) på Miljø- og Fødevareklagenævnets hjemmeside. Du betaler gebyret med betalingskort i Klageportalen. Gebyret tilbagebetales ved helt eller delvis medhold i klagen.

Miljø- og Fødevareklagenævnet skal som udgangspunkt afvise en klage, der kommer uden om Klageportalen, hvis der ikke er særlige grunde til det. Hvis du ønsker at blive fritaget for at bruge Klageportalen, bedes du sende en begrundet anmodning til Aarhus Kommune, Teknik og Miljø, Karen Blixens Boulevard 7, 8220 Brabrand, e-mail: [virksomheder@mtm.aarhus.dk](mailto:virksomheder@mtm.aarhus.dk).   
Vi videresender herefter anmodningen til Miljø- og Fødevareklagenævnet, som træffer afgørelse om, hvorvidt din anmodning kan imødekommes.

Du kan få yderligere vejledning og læse mere om klage- og gebyrordningen på Miljø- og Fødevareklagenævnets hjemmeside:   
<https://naevneneshus.dk/start-din-klage/miljoe-og-foedevareklagenaevnet/vejledning/>

### Betingelser, mens en klage behandles

Afgørelsen vil kunne udnyttes i den tid, Miljø- og Fødevareklagenævnet behandler en klage, medmindre Nævnet bestemmer andet. Forudsætningen for det er, at de vilkår der er stillet i afgørelsen overholdes. Dette indebærer dog ingen begrænsning for Nævnets adgang til at ændre eller ophæve afgørelsen.

### Søgsmål

En eventuel retssag i forhold til afgørelsen skal anlægges ved domstolene inden 6 måneder fra offentliggørelsen.

Søgsmålsfristen er anført på side 2.

### Offentlighed

Godkendelsen annonceres på Aarhus Kommunes hjemmeside. Annonceringsdato er anført på side 2.

Følgende er samtidig underrettet om godkendelsen:

|  |  |
| --- | --- |
| **Navn** | **E-mail adresse** |
| AffaldVarme Aarhus | hatj@kredslob.dk |
| Sundhedsstyrelsen og  Styrelsen for Patientsikkerhed | trnord@stps.dk |
| Danmarks Naturfredningsforening | [dn@dn.dk](mailto:dn@dn.dk) |
| Friluftsrådet Aarhus Bugt | [aarhus@friluftsraadet.dk](mailto:aarhus@friluftsraadet.dk/) |
| Vand og Spildevand A/S | [aarhusvand@aarhusvand.dk](mailto:aarhusvand@aarhusvand.dk) |

# Bilag

## Bilag 1. Oversigtsplan over vedtagne kommuneplanrammer

### 

Et billede, der indeholder kort, Luftfotografering, luft

Automatisk genereret beskrivelse

Billede 3. Matriklen hvor sorteringsanlægget skal placeres er markeret med rødt omrids. Grønt areal er landbrugsareal og blå farve er erhvervsområde.

## Bilag 2. Lovgrundlag m.v.

**Miljøbeskyttelsesloven:** Miljøministeriets bekendtgørelse af lov nr. 928 af 28. juni 2024 om miljøbeskyttelse.

**Godkendelsesbekendtgørelsen:** Miljøministeriets bekendtgørelse nr. 1027 af 02. september 2024 om godkendelse af listevirksomhed.

**Standardvilkårsbekendtgørelsen**: Miljøministeriets bekendtgørelse nr. 2079 af 15. november 2021 om standardvilkår i godkendelse af listevirksomhed.

**Miljøvurderingsloven:** Miljøministeriets bekendtgørelse af lov nr. 4 af 3. januar 2023 om planer og programmer og af konkrete projekter (VVM).

**Risikobekendtgørelsen:** Miljøministeriets bekendtgørelse nr. 372 af 25. april 2016 om kontrol med risikoen for større uheld med farlige stoffer.

**Forvaltningsloven:** Justitsministeriets bekendtgørelse nr. 433 af 22. april 2014 af forvaltningsloven, med senere ændringer.

**Habitatbekendtgørelsen:** Miljøministeriets bekendtgørelse nr. 1098 af 21. august 2023 om udpegning og administration af internationale naturbeskyttelsesområder samt beskyttelse af visse arter.

**Habitatdirektivet:** Rådets direktiv 92/43/EØF af 21. maj 1992 om bevaring af naturtyper samt vilde dyr og planter med senere ændringer.

**Naturbeskyttelsesloven:** Miljøministeriets bekendtgørelse af lov nr. 927 af 28. juni 2024 om naturbeskyttelse.

**BAT-konklusioner for affaldsbehandlingsanlæg** Er offentliggjort i EU-Tidende den 17. august 2018 og tilgængelig på Miljøstyrelsens hjemmeside ([www.mst.dk](http://www.mst.dk))

**Spildevandsbekendtgørelsen:** Miljø- og Fødevareministeriets bekendtgørelse nr. 1393 af 21. juni 2021 om spildevandstilladelser m.v. efter miljøbeskyttelseslovens kapitel 3 og 4.

**Ekstern støj fra virksomheder:** Miljøstyrelsens vejledning nr. 5/1984

**Luftvejledningen:** Miljøstyrelsens vejledning nr. 2/2001 med senere ændringer.

**Lugtvejledningen:** Miljøstyrelsens vejledning nr. 4/1985.

**B-værdivejledningen:** Miljøstyrelsens vejledning nr. 20/2016

**Lavfrekvent støj, infralyd og vibrationer i eksternt miljø:** Orientering fra Miljøstyrelsen nr. 9 1997

## Bilag 3. VVM-screeningsnotat

I dette notat redegøres for Aarhus Kommunes vurdering af hvorvidt projektet er omfattet af krav om miljøvurdering og tilladelse. Vurderingen er foretaget på baggrund af ansøgers oplysninger.

Vurderingen er foretaget med udgangspunkt i lovens bilag 6 (Kriterier til bestemmelse af, hvorvidt projekter omfattet af lovens bilag 2 skal underkastes en miljøkonsekvensvurdering).

De kriterier, som Aarhus Kommune skal foretage screeningen på grundlag af, fremgår af lovens bilag 6.

Bilaget er opdelt i tre hovedkriterier, som knytter sig til:

* Projektets karakteristika
* Projektets placering
* Arten af og kendetegn ved den potentielle indvirkning på miljøet

I nedenstående afsnit refereres til ansøgers oplysninger om det ansøgte projekt, som det er beskrevet i ansøgningsmaterialet samt i eventuelt yderligere materiale fra ansøger. Nedenstående tekst indeholder herudover Aarhus Kommunes bemærkninger til de enkelte screeningskriterier.

### Projektets karakteristika, jf. bilag 6, punkt 1

1. **Hele projektets dimensioner og udformning**

|  |
| --- |
| Som en del af det kommende projekt for CO2 fangst samt program for grøn varme skal der i regi af Kredsløb etableres akkumuleringstanke på den nuværende placering. Kredsløb ønsker derfor at flytte sorteringsanlægget for byggeaffald ultimo 2024 indenfor Energipark Lisbjergs arealer. Arealet er i forvejen miljøgodkendt som en slaggeopbevaringsplads. Arealet bliver på nuværende tidspunkt ikke anvendt til modning af slagge fra affaldsforbrændingen, da denne opgave er udliciteret til ekstern virksomhed. Pladsen anvendes primært til oplag af løst og ballet brændbart affald, til bio-aske samt til oplag af færdigvarer. Den manglende slaggesortering på pladsen giver således pladsmæssig mulighed for at flytte sorteringsanlæg for byggeaffald.  Blandet byggeaffald fra Aarhus Kommunes genbrugsstationer samt sorteret byggeaffald fra erhverv vil blive vejet og registreret samt kontrolleret visuelt i den centrale vejerbod ved Energipark Lisbjerg. Ved levering til sorteringsanlæg for Byggeaffald vil det indkomne affald blive kontrolleret. Fejlsorteret materiale frasorteres eller afvises. Eventuelt frasorteret affald afleveres på ”Modtageplads for affald”, som også er en miljøgodkendt aktivitet på Kredsløbs arealer i Lisbjerg .  På pladsen vil der blive opbevaret blandet byggeaffald. Det modtagne byggeaffald vil blive sorteret i en grovsigte, herefter vil det blive knust og finsorteret i finsigter. Sorteret byggeaffald som beton, tegl eller brokker knuses og sigtes. Byggeaffald af en større dimension nedknuses først med en hydraulikhammer. De producerede produkter vil blive fordelt rundt på pladsen med en gummihjulslæsser, og de oplagres forventeligt på pladsen.  Pladsen er befæstet med asfalt og er impermeabel. Spildevand samt drænvand fra under pladsen opsamles i tank med afledning til spildevandssystem/offentlig spildevandssystem med afledning til rensningsanlæg, jævnfor tilslutningstilladelse for Energipark Lisbjerg dateret 22. marts 2022.  Åbningstiden for anlægget er fra 6 til 16 på hverdage. Forventet max. årlig produktion vil være op til 80.000 tons. Maksimalt oplag vil være ca. 20.000 tons.  Aarhus Kommune har vurderet, at virksomheden har søgt at træffe de nødvendige foranstaltninger til at forebygge og begrænse en evt. forurening. Virksomheden har i tilstrækkeligt omfang klarlagt risikoen for større uheld, og der er taget de nødvendige forholdsregler for inddæmning heraf. På baggrund af ovenstående har Aarhus Kommune vurderet, at virksomheden kan udvide deres aktiviteter uden at påføre omgivelserne en væsentlig forurening, der er uforenelig med hensynet til omgivelsernes sårbarhed og kvalitet. |

1. **Kumulation med andre eksisterende og/eller godkendte projekter**

|  |
| --- |
| Der vil ikke være nogen væsentlig kumulation med andre projekter. Der er ikke tale om en ny aktivitet, men blot en intern flytning af anlægget indenfor Energipark Lisbjergs arealer. |

1. **Brugen af naturressourcer, særlig jordarealer, jordbund, vand og biodiversitet**

|  |
| --- |
| Der er ikke blevet inddraget ekstra arealer for at kunne etablere pladsen, hvor sorteringsanlægget for byggeaffald skal etableres.  Arealet er beliggende i et industriområde og er i forvejen brugt til andre aktiviteter. Der skal ikke foretages anlægsarbejde i forbindelse med aktiviteten. |

1. **Affaldsproduktion**

|  |
| --- |
| Spildevand  Aktiviteten medfører ikke ekstra spildevand på virksomhedens areal.  Overfladevand og drænvand fra arealet opsamles i en 2500 m2 tank på pladsen. Vandet bruges efter behov som genbrugsvand på forbrændingsanlægget. Ved overskud af vand i tanken ledes det videre til ”Pumpebrønd Vejerbod” hvorfra det pumpes videre til offentlig kloak og videre til Egå renseanlæg.  Affald  Der bliver ikke skabt noget nævneværdigt affald i forbindelse med aktiviteten. Derimod nyttiggøres byggeaffald på virksomheden til videresalg. |

1. **Forurening og gener**

|  |
| --- |
| Støv  I forbindelse med kørsel og oplag og nedknusning af byggeaffald m.v. på virksomheden opstå støvende forhold. Hvis aktiviteterne støver meget, kan oplagene sprinkles og kørselsvejene bliver fejede og sprinklede.  Støj og infralyde  Virksomhedens væsentligste støjkilder er   * Til og frakørsel af lastbiler og * Intern kørsel med maskiner * Nedknusning   Aarhus Kommune har vurderet, at aktiviteterne på virksomhedens grund ikke medfører væsentlig støjbelastning, lavfrekvent støj eller vibrationer.  Lugt  Der er ikke nogen lugtgener fra anlægget.  Lysskær og skyggekast  Aktiviteten medfører ikke lysskær eller skyggekast til de omgivende arealer.  Jordforurening  Området er kortlagt V2 i henhold til Jordforureningsloven. Et areal kan blive kortlagt på vidensniveau 2 (V2), hvis der er dokumentation for jordforurening på arealet. Kortlægningen har ikke nogen betydning for aktiviteten på arealet. |

1. **Risikoen for større ulykker og/eller katastrofer**

|  |
| --- |
| Klima  Aktiviteten medfører ikke en forøget oversvømmelsesrisiko i området. Det vil ikke være nogen problemer i forhold til afledning af regnvand.  Der er tale om nyttiggørelse af et affaldsprodukt hvilket medfører et lavere CO2 forbrug end hvis man skulle indvinde jomfruelige råstoffer til videresalg.  Trafik og trafiksikkerhed  Virksomheden er beliggende i et industriområde. Det vurderes ikke at der er nogle trafikmæssige forhold som udgør væsentlige gener/risiko i forbindelse med driftsfasen. Der er tale om et anlæg der allerede eksisterer på Energipark Lisbjerg og der vil således ikke være nogen ændrede trafikforhold i området.  Uheld  Virksomheden har søgt at træffe de nødvendige foranstaltninger til at forebygge og begrænse en evt. forurening. Virksomheden har i tilstrækkeligt omfang klarlagt risikoen for større uheld, og der er taget de nødvendige forholdsregler for inddæmning heraf. |

1. **Risikoen for menneskers sundhed (f.eks. som følge af vand- eller luftforurening, støj og lys)**

|  |
| --- |
| Aarhus Kommune vurderer, at der i forbindelse med aktiviteten er blevet taget de nødvendige tiltag for at imødegå hændelser, som kunne give anledning til eksponering i området, som kunne påvirke menneskers sundhed. |

### Projektets placering, jf. bilag 6, punkt 2

1. **Den eksisterende og godkendte arealanvendelse**

|  |
| --- |
| Virksomheden er beliggende i byzone og i et område, som i kommuneplanen er udlagt som erhvervsområde. Arealet er udlagt til virksomhed til erhvervsformål i form af genbrug, affaldssortering og behandling, nedbrydning af affald samt administrationsbygninger i tilknytning hertil. For området gælder følgende:  • Matrikelnr. 15m, Lisbjerg, Århus Jorde  • Lokalplan 545  • Kommuneplanramme 26.04.08ER  • Virksomhedsklasse 4-6  • Virksomheden er beliggende i OSD-område  • Arealet er kortlagt på vidensniveau 2.  Øst for området er beliggende et areal, der er udlagt til rekreative formål i form af en campingplads (nr. 26.04.10 RE). Vest for området er et areal (nr. 26.04.09RE) udlagt til offentlige rekreative formål, herunder festivalplads og lignende. Mod syd er et område udlagt til erhvervsområde (nr.26.04.07TA). Området rummer andre af Kredsløbs aktiviteter, blandt andet affaldsforbrændingsanlæg.  Virksomhedens aktivitet er ikke i strid med andre planer. |

|  |
| --- |
| Grundvand og drikkevand  Arealet hvor nedknusningsanlægget ønskes etableret er beliggende i et område der er udpeget som et særligt drikkevandsområde (OSD-område). Dele af området er desuden beliggende indenfor et sårbart drikkevandsområde, se billede 2.  OSD-områder er særligt sårbare over for forurening, og hvor der sker stor grundvandsdannelse. OSD-områderne er udpeget, så de kan dække det nuværende og fremtidige behov for rent drikkevand. Her skal der tages hensyn til grundvandets naturlige beskyttelse, kvantitet og bæredygtig indvinding.  De sårbare områder har et tyndt lerdæklag og derfor dannes der primært grundvand på disse steder eftersom vandet nedsiver hurtigere. Disse områder er derfor sårbare over for forurening.  Nærmeste vandforsyningsboringer tilknyttet almene vandværker ligger ca. 800 m mod nordøst og hører til Truelsbjergværket. Ca. 3 km syd sydvest for oplagspladsen ligger boringerne til Kastedværket. Begge vandværker tilhører Aarhus Vand.  Oplagspladsen ligger i en del af det grundvandsdannende opland til Kastedværket. Grundvandsstrømningen under centret er med de nuværende indvindinger på vandværkerne i området rettet syd sydvest.  I miljøgodkendelse for slaggeoplaget på pladsen (af den 18. april 2001) er der beskrevet, at pladsens belægning er opbygget af 650 mm slagge nederst, derpå 105 mm grusasfaltbeton og øverst et slidlag på 40 mm asfaltbeton. Området ved Affaldscenter Aarhus er præget af tykke morænelerlag på omkring 30 meters tykkelse, hvoraf nogle når ned til det underliggende tertiære ler. I morænen kan der være sandede indslag, men undersøgelser i området tyder ikke på, at der er sandlag der. Ler er en meget stærk ionbytter. Det er derfor i kraft af de meget tykke morænelerlag en meget god beskyttelse mod udvaskning i det pågældende område.  Arealet er herudover forsynet med en tæt overflade, og overfladevandet og dræn fra pladsen bliver i forvejen opsamlet i en tank (se beskrivelsen under spildevandskapitlet i nærværende godkendelse). Der er i godkendelse fra 18. april 2001 vurderet, at der kun vil kunne sive ganske lidt overfladevand ned gennem belægningen.  Eftersom det er tale om en eksisterende virksomhed, hvor arealet i forvejen er befæstet med tæt belægning samt med opsamling af overflade og drænvand har Aarhus Kommune vurderet, at placeringen og driften af virksomheden, med de fastsatte vilkår ikke vil få negative konsekvenser for grundvandet.  Naturområder (Naturbeskyttelseslovens § 3 områder)  Nærmeste naturområde som er omfattet af naturbeskyttelseslovens § 3 er et vandhul øst for arealet. Der er ikke nogen forbindelse mellem vandhullet og nedknusningsanlægget. Aktiviteterne på virksomheden vil således ikke have nogen indvirkning på vandhullet.  Biodiversitet  Virksomhedens areal er udlagt som industriområde og er ikke et egnet levested for planter og dyr. Aktiviteten påvirker derfor ikke biodiversiteten i området. |

1. **Det naturlige miljøs bæreevne i forhold til vådområder, områder langs bredder, flodmundinger**

|  |
| --- |
| Der er ikke nogen sø-og åbeskyttelseslinie indenfor virksomhedens areal.  Der er ikke nogen forbindelse fra pladsen til recipient. |

1. **Det naturlige miljøs bæreevne i forhold til kystområder og havmiljøet**

|  |
| --- |
| Aktiviteten påvirker ikke kystområder eller havmiljøet. |

1. **Det naturlige miljøs bæreevne i forhold til bjerg- og skovområder**

|  |
| --- |
| Der er ikke bjergområder i Aarhus Kommune. Der er ikke nogen skovområder- herunder kvælstoffølsomme skove i nærheden af projektet. |

1. **Det naturlige miljøs bæreevne i forhold til naturreservater og -parker**

|  |
| --- |
| Der er ikke nogen nationalparker eller naturparker i nærheden af virksomhedens areal som påvirkes af anlægget. |

1. **Områder, der er registreret eller fredet ved national lovgivning; Natura 2000-områder udpeget af medlemsstater i henhold til direktiv 92/43/EØF og direktiv 2009/147/EF**

|  |
| --- |
| Natura 2000 områder  I henhold til § 6, stk. 1 i bekendtgørelse om udpegning og administration af internationale naturbeskyttelsesområder samt beskyttelse af visse arter, skal der foretages en vurdering af, om projektet kan påvirke et Natura 2000-område væsentligt.  Nærmeste Natura 2000 område er Brabrand Sø, som er beliggende ca. 9 km fra virksomhedens grund. Udpegningsgrundlaget for området er følgende naturtyper:  • Næringsrige søer og vandhuller med flydeplanter eller store vandaks  • Rigkær  • Bøgeskov på muldbund  • Elle- og askeskov ved vandløb, søer og væld, samt  • Egeskov og blandskove på mere eller mindre rig jordbund.  Herudover lever følgende 3 bilag IV arter i Natura 2000 området: stor vandsalamander, damflagermus og odder.  På grund af afstanden samt projektets karakter vurderes det konkrete projekt ikke at kunne påvirke udpegningsgrundlaget i Natura 2000 området. Der er derfor ikke behov for at gennemføre en egentlig Natura2000-konsekvensvurdering.  Beskyttede arter omfattet af Habitatdirektivet  I henhold til § 10 stk.1 i bekendtgørelse om udpegning og administration af internationale naturbeskyttelsesområder samt beskyttelse af visse arter, skal der foretages en vurdering af projektet iht. Habitatdirektivets bilag IV-arter (artsbeskyttelse).  Aarhus Kommune har registreret odder på et areal, som er beliggende ca. 650 meter fra projektområdet. Aarhus Kommune har ikke kendskab til andre arter i nærheden af anlægget.  Aarhus kommune har vurderet, at etableringen og driften af det ansøgte ikke vil kunne have en væsentlig påvirkning af odderens raste-og yngleområde. Aktiviteten medfører ikke nogen miljømæssige påvirkninger af de omgivende arealer som ville kunne påvirke odderens tilstedeværelse. Der er heller ikke nogen umiddelbar forbindelse mellem arealet for projektet og levestedet, hvor odderen er blevet observeret.  Det er desuden Aarhus kommunes vurdering at aktiviteten ikke vil kunne have en væsentlig påvirkning af andre arter som er omfattet af Habitatbekendtgørelsens bilag IV. |

1. **Områder, hvor det ikke er lykkedes — eller med hensyn til hvilke det menes, at det ikke er lykkedes — at opfylde de miljøkvalitetsnormer, der er fastsat i EU-lovgivningen, og som er relevante for projektet**

|  |
| --- |
| Ikke relevant. Aktiviteten er udført i forhold til gældende lovgivning og vejledninger. |

1. **Tæt befolkede områder**

|  |
| --- |
| Området er beliggende i et industriområde. Afstanden fra virksomheden til nærmeste enkeltliggende bolig er ca. 300 m meter.  Placeringen af virksomheden medfører ikke nogen væsentlige miljømæssige gener for boligen. |

1. **Landskaber og lokaliteter af historisk, kulturel eller arkæologisk betydning**

|  |
| --- |
| Virksomhedens aktivitet påvirker ikke områder med historisk, kulturel, landskabelig eller arkæologisk betydning.  Der er hverken fredede områder, geologiske interesser, landskabelige interesser, fortidsminder, fredskov eller kirker i umiddelbar nærhed. |

**Kendetegn ved den potentielle miljøpåvirkning, jf. bilag 6, punkt 3**

1. **Indvirkningernes størrelsesorden og rumlige udstrækning (f.eks. geografisk område og antallet af personer, der forventes berørt)**

|  |  |
| --- | --- |
| Væsentligt | Uvæsentligt |
|  | X |
| Påvirkningerne fra aktiviteten vurderes at være begrænsede og dermed uproblematiske i forhold til omkringliggende boligområder, enkeltboliger, nabovirksomheder samt det omgivende miljø. | |

1. **Indvirkningens art**

|  |  |
| --- | --- |
| Væsentligt | Uvæsentligt |
|  | X |
| Det vurderes, at aktiviteten kun har en mindre lokal indvirkning, som ikke kan betragtes som væsentlig. | |

1. **Indvirkningens grænseoverskridende karakter**

|  |  |
| --- | --- |
| Væsentligt | Uvæsentligt |
|  | X |
| Der er ikke nogen gener fra aktiviteten med grænseoverskridende karakter. | |

1. **Indvirkningens intensitet og -kompleksitet**

|  |  |
| --- | --- |
| Væsentligt | Uvæsentligt |
|  | X |
| Aktiviteten er ikke kompleks. Aktiviteten omfattet flytning af et anlæg til nedknusning af byggeaffald indenfor Energipark Lisbjergs arealer på Ølstedvej. | |

1. **Indvirkningens sandsynlighed**

|  |  |
| --- | --- |
| Væsentligt | Uvæsentligt |
|  | X |
| Der forekommer støj og støv i forbindelse med virksomhedens drift. Det betragtes dog ikke som værende væsentligt i forhold til det omgivende miljø. | |

1. **Indvirkningens forventede indtræden, varighed, hyppighed og reversibilitet**

|  |  |
| --- | --- |
| Væsentligt | Uvæsentligt |
|  | X |
| Aktiviteten forekommer allerede og virksomheden har åbent hverdage fra  kl.06.00-16.00. Weekender og helligdage holdes lukket. | |

1. **Kumulationen af projektets indvirkninger med indvirkningerne af andre eksisterende og/eller godkendte projekter**

|  |  |
| --- | --- |
| Væsentligt | Uvæsentligt |
|  | X |
| Der er ikke kumulation med andre projekter. | |

1. **Muligheden for reelt at begrænse indvirkningerne**

|  |  |
| --- | --- |
| Væsentligt | Uvæsentligt |
|  | X |
| Der er Aarhus Kommunes vurdering, at man i forbindelse med aktiviteten har taget de nødvendige tiltag for at begrænse evt. indvirkninger på omgivelserne. | |

